Banque Fortuna

D'Banque Fortuna ass eng lëtzebuergesch Bank mat Sëtz an der Stad LëtzebuergDéi aner dräi 100 % lëtzebuergesch Banke sinn d'Spuerkeess, d'Raiffeisebank an d'Société nationale de crédit et d'investissement. Referenz: Evans, S., 2016. 100 % Luxembourg Banks. Flydoscope Nr. 5: 106-108..

D'Fortuna ass eng kooperativ Bank déi zu 100 % Privatpersoune gehéiert. Op den 31. Dezember 2019 waren 395 Leit Member vun der Fortuna. Si huet ronn 7000 Clienten, virun allem Privatleit a Betriber zu Lëtzebuerg an an der Groussregioun. Se beschäftegt 29 Employéen, dat bei engem Kapital vun eppes méi wéi 261 Milliounen Euro (Stand 2019).

Haaptsächlech fir hiert Kapital opzestocken, huet d'Fortuna Bank Enn vun den 2010er Jore versicht e Partner ze fannen an 2018 gouf ugekënnegt, datt d'Bank of Beirut d'Fortuna iwwerhuele géif. Wéinst enger grousser Wirtschaftskris am Libanon koum den Deal awer net zustan.

Am Juni 2020 gouf du bekannt gemaach, datt d'Fortuna e Strategie-Accord mat Chenavari ënnerschriwwen huet, fir datt se vu Chenavari iwwerholl soll ginn, esoubal den Accord vun der CSSF an der BEI virléich(pso) Pierre Sorlut, 2020. La banque des ouvriers catho vers le hedge fund. d'Lëtzebuerger Land Nr. 27 vum 3. Juli 2020, S. 8.. Mä och dee Kontrakt gouf am Summer 2021 mat béidsäitegem Averständnis resiliéiert, sou datt d'Fortuna nees op der Sich no engem neien Acquéreur warPierre Sorlut, 2021. Crépuscule d'un romantisme bancaire. L'établissement de crédit centenaire Fortuna, l'une des dernières banques au capital luxembourgeois, a échoué deux fois à changer de mains. Elle s'est offert un répit en vendant le siège. Mais pour combien de temps? d'Lëtzebuerger Land vum 10. September 2021, S. 9.. Fir hir Konten ze sanéieren, huet se hir zwee Gebaier um Boulevard de la Pétrusse, déi zanter 1930 an 1962 an hirem Besëtz waren, verkaaftPropriétaire vun deenen zwee Gebaier ass elo d'Gesellschaft Platinium Reality vun de Promoteure Miloud a Kamal Akdime. Ref.: d'Lëtzebuerger Land vum 10. Sept. 2021, S. 9..

Am August 2022 huet d'Fortuna du matgedeelt, datt se mam Bankgeschäft ophale géif. Duerch en Accord mat der Spuerkeess kéinten d'Fortuna-Cliente vun der Spuerkeess iwwerholl ginn.

Geschicht
D'Fortuna gouf 1920 vu Privatpersoune gegrënnt déi am LCGB organiséiert waren. D'Bank war ursprénglech geduecht fir den Aarbechter Bankeservicer z'offréierenEvans, S., 2016. 100 % Luxembourg banks. Flydoscope Nr. 5 2016. Grënnungsmembere waren de Gewerkschaftler a Politiker Jean-Baptiste Rock, den Notär Edmond Reiffers and d'Affekoten Hubert Loutsch, Aloyse Hentgen an Alphonse Bervard.

Kuckt och
Déi aner dräi 100 % lëtzebuergesch Banken:
 Spuerkeess, BCEE
 Banque Raiffeisen
 Société nationale de crédit et d'investissement, SNCI

Um Spaweck
 Websäit vun der Banque Fortuna

Kategorie:Lëtzebuergesch Banken